કોલકાતા ટેસ્ટનો આજે ચોથો દિવસ છે. જો ટીમ ઇન્ડિયા આજે જ કિવી ટીમને હરાવી દેશે તો તે પાકિસ્તાનને પછાડીને ટેસ્ટ રેન્કિંગમાં નંબર વનનું સ્થાન હાંસલ કરી લેશે. આ શ્રેણીમાં જો ભારત ૧-૦ અથવા ૨-૧થી જીતશે તો તેના ૧૧૧ પોઇન્ટ થઈ જશે. આટલા જ પોઇન્ટ પાકિસ્તાનના છે, પરંતુ દશમ પોઇન્ટના તે ભારતથી આગળ છે. જો ટીમ ઇન્ડિયા આ શ્રેણી ૨-૦થી જીતી જાય તો તેના ૧૧૩ પોઇન્ટ થઈ જશે અને તે નંબર વન ટીમ બની જશે. જો ભારત ટોચનું સ્થાન હાંસલ કરી લેશે તો એવું આ વર્ષમાં ત્રીજી વાર અને કુલ ચોથી વાર બનશે. શ્રેણી જો ડ્રો થાય તો ૧૦૮ પોઇન્ટ સાથે ટીમ ઇન્ડિયા ચોથા સ્થાને ધકેલાઈ જશે અને ન્યૂઝીલેન્ડની ટીમ ૯૭ પોઇન્ટ સાથે પાંચમા સ્થાને ચાલી જશે, જોકે આવું બનવાની કોઈ શક્યતા નથી.